[{"text_idx": "#000002", "text": "En la literatura segmento jam la 92-an fojon ni proponas renkontig\u0302i kun la herooj de la romano \u201eQuo Vadis\u201d de Henryk Sienkiewicz en la E-traduko de Lidia Zamenhof. La komencaj aktualaj\u0302oj rilatas al la s\u0302ang\u0302ig\u0302anta kutimo de poloj pagi kontante, al la koronviruso, kiu pasintsemajne atinigis ankau\u0306 Pollandon, al planita naskig\u0302datrevena koncerto de Chopin-muziko en tramo de Katowice. La sciencbultena informo koncernas neforigendan grason, kiu c\u0302irkau\u0306as homajn vaskulojn. La akompana interreta foto prezentas muzikistojn de Camerata Silezia koncertantajn en tramo. C\u0302i-jare la plej proksiman j\u0302au\u0306don tiel ili planis omag\u0302i la 210-an naskig\u0302datrevenon de Frederiko Chopin. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el nia elsendo. Niaj c\u0302epag\u0302aj rubrikoj enhavas cetere centojn da malpli novaj au\u0306do-/legodokumentoj kun indiko de i.a. tempodau\u0306ro. Hodiau\u0306 ili aldonig\u0302as en la rubrikoj \u201enovaj\u0302oj\u201d kaj \u201esciencaj informoj\u201d. Dank\u2019 al c\u0302i tiu nia servo eblas efike altigi la au\u0306dokomprenon kaj parolkapablon. Uzu do g\u0302in mem kaj rekomendu al aliaj. Nia elsendo estas au\u0306debla ankau\u0306 en jutubo c\u0302e la kanalo Espero2009; g\u0302i ebligas lau\u0306plac\u0302e reguligi la parolrapidecon: "}]